ROMANIA 






SE APROBA,

JUDETULTIMIS





P R I M A R

MUNICIPIUL TIMISOARA 



Dr. Ing. GHEORGHE CIUHANDU

Serviciul Planificare Spaţială
Biroul Dezvoltare Urbană şi Metropolitană

U32007-005544/13.03.2008

REFERAT

pentru avizarea Planului Urbanistic de Detaliu „Locuinte colective si functiuni complementare ” str. Maresal C-tin Prezan nr. 144, Timişoara

Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;

Având în vedere documentaţia înregistrată cu nr. U32007-005544/19.11.2007, şi completată în data de 06.02.2008, conform fişei întocmită la Biroul Dezvoltare Urbană şi Metropolitană, prin care se solicită avizarea din punct de vedere urbanistic a Planului Urbanistic de Detaliu „Locuinte colective si functiuni complementare” – str. Maresal C-tin Prezan nr. 144, Timişoara.
Având în vedere cerinţele Certificatului de Urbanism nr. 5049 din 21.08.2007.

Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Plan Urbanistic de Detaliu „Locuinte colective si functiuni complementare”– str. Mareşal C-tin Prezan nr. 144, Timişoara.
Documentaţia este iniţiată la cererea beneficiarului S.C. ROMHEL S.R.L. şi elaborată de S.C. STUDIO ARCA S.R.L. Timişoara, pr. nr. 222/2007.

Terenul propus pentru construire este situat în intravilanul oraşului, in zona  de sud, la intersecţia străzii Maresal C-tin Prezan cu str. Rigoletto.

Zona studiată care face obiectul acestei documentaţii nu se află în zonă protejată sau de protecţie a monumentelor istorice, respectiv zonă de interes deosebit pentru care este necesar avizul Consiliului Judeţean Timiş.  

Prin prezentul Plan Urbanistic de Detaliu „Locuinte colective si functiuni complementare”– str. Maresal C-tin Prezan nr. 144, Timişoara, nu se încalcă prevederile OUG nr. 114/2007 privind modificarea şi completarea OUG nr. 195/2005 privind protecţia mediului.
În cadrul PUG Timişoara s-a stabilit că această zonă este destinată pentru locuire şi funcţiuni complementare. Adiacent parcelei studiate a fost întocmită documentaţia de urbanism proiect rezidenţial cu regim maxim de înălţime P+5E+Er la str. Mareşal C-tin Prezan (str. cu un profil transversal de 23,5m) şi aprobată cu H.C.L. 340/2007.
Terenul studiat, în suprafaţă totală de 2500 mp, este în proprietatea S.C. ROMHEL S.R.L. şi este identificat prin C.F. nr. 109049, nr. cad. 14218/1/3, 14220-14221/3, 14222/1/3/1/1 cu o suprafaţă de 1000 mp si  C.F. nr. 109221, nr. cad. 14218/1/3, 14220-14221/3, 14222/1/3/2 cu o suprafaţă de 1500 mp. 

Pe teren există o construcţie principală care se păstrează (sediul firmei S.C. Romhel S.R.L.) în regim de înălţime P+1E şi o suprafaţă construită de 550 mp, precum şi construcţii anexe care se vor desfiinţa. Terenul este accesibil de pe latura sa nordică (str. Mareşal C-tin Prezan) si de pe latura vestică (str. Rigoletto). Docmentaţia a fost studiată în corelare cu documentaţia aprobată anterior, existând posibilitatea ca cele două ansambluri să beneficieze de relaţie auto şi pietonală.
Documentaţia are drept obiectiv amplasarea unei clădiri multietajate de locuinţe cu parter comercial (regim maxim de înălţime S+P+5E+Er spre str. Mareşal C-tin Prezan) şi a unei clădiri multietajate de locuinţe (regim maxim de înălţime S+P+3E+Er spre interiorul cvartalului) cu  parcări (16 locuri) şi spaţii tehnice la subsol. În incintă se vor amenaja spaţii verzi (min. 15% din suprafaţa terenului), platformă pentru colectarea deşeurilor menajere şi parcaje ce vor deservi clădirile existente şi cele propuse (~35 locuri). 

Se vor asigura parcări la nivelul terenului şi parcaje colective la subsol, iar accesul auto şi pietonal în conformitate cu Avizul Comisiei de Circulaţie nr. TH2007-006264/24.01.2008.

Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcelele deţinute de beneficiari, în conformitate cu Anexa 2 din R.L.U. aferentă P.U.G., aprobat prin HCL nr. 157/05.08.2002.

Autorizaţia de Construire se va emite doar după ce suprafeţele de teren afectate de drumuri vor deveni domeniul public, conform Declaraţiei Notariale nr. 58 din 12 februarie 2008.
Indicii propuşi prin documentaţie sunt :

- procent de ocupare al terenului de max. 50,0%

- coeficient maxim de utilizare al terenului de 2,5
- spaţii verzi minim 15%


Se vor respecta condiţiile impuse prin avizele eliberate de deţinătorii de reţele şi utilităţi publice.

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)

Planul Urbanistic de Detaliu, „Locuinte colective si functiuni complementare”–  str. Maresal C-tin Prezan nr. 144, Timişoara, se va integra în Planul Urbanistic General al Municipiului Timişoara şi va avea o valabilitate de 10 ani. 

